གོང་གི་ཤོན་ཟེར་བ་དེ་ནི་གནའ་དུས་གཤེན་རབ་མི་བོ་མཆོག་ཕེབས་བསུའི་སྐྱེལ་མ་རྣམས་ལ་རྗེ་འབངས་རྣམས་ཀྱིས་འཁྲབ་སྲོལ་ཡོད་དེ།མདོ་ལས།གཞན་ཡང་དམག་གི་འཁོར་ཚོགས་འབུམ་ཕྲག་མང་པོ་དང་བཅས་ནས།རོལ་མོ་སྣ་ཚོགས་པར་བསྒྱུར་ཏེ།དར་ཕྱར་རོ།།དུང་འབུད་དོ།།རྔ་རྡུང་ངོ༌།།གཤང་བཀྲོལ་ལོ།།གླིང་བུ་འབུད་དོ།།པི་ཝང་བཀྲོལ་ལོ།།ཅིང་ཆེན་སྒྲོག་གོ།།ཅང་ཆེན་བརྡུང་ངོ༌།།ཅག་པར་བརྡབས་སོ།།གོང་བསྒྱུར་རོ།།སྒོང་སྤོར་རོ།།སྒོང་རྩེའོ།།ཤོན་འཁྲབ་བོ།།གར་བྱེད་དོ།།བྲོ་རྡུང་ངོ༌།གླུ་དབྱངས་ལེན་ནོ།།ཞེས་གསུངས་ལ།འབེལ་གཏམ་ལུང་སྙིངལས།ལས་འདིས་མཚོན་ཏེ་ཞང་སྐད་འདྲེས་མའི་སྔར་གྱི་ཡུལ་སྐད་རྙིང་པ་ལས་དབྱངས་དང་བཅས་ཏེ་འཁྲབ་པའི་ལུགས།ཁུ་ནུ་སོགས་སྟོད་ཕྱོགས་བོད་ཀྱི་མཐའ་མཚམས་ཀྱི་ཡུལ་ཁག་རྣམས་སུ་ཧ་ཅང་གི་དར་ཁྱབ་ཆེ་བ་ཡིན་ལ།ཞེས་གསུངས་པས་སོ།།